open-index/open-wikipedia-markdown huggingface dataset:
Rec (συγκρότημα)

*Οι *'REC** είναι ελληνικό pop συγκρότημα που δημιουργήθηκε το 2010 από τον Άρη Λουμάκη. Το όνομα προέρχεται από το καλλιτεχνικό ψευδώνυμο του Λουμάκη, ο οποίος παραμένει ο ιδρυτής, βασικός δημιουργός και παραγωγός του σχήματος. Ο ίδιος έχει σκηνοθετήσει και αρκετά από τα επίσημα music video του συγκροτήματος.''

''Το συγκρότημα έχει καθιερωθεί ως ένα από τα πιο επιτυχημένα ελληνικά ποπ σχήματα, με χαρακτηριστικό γνώρισμα την τάση του να πειραματίζεται με διαφορετικά μουσικά είδη και να αποφεύγει τις στενές κατηγοριοποιήσεις. Οι REC έχουν βρεθεί περισσότερες από επτά φορές στην κορυφή του ελληνικού airplay chart, ενώ τα τραγούδια τους μετρούν εκατομμύρια προβολές στο YouTube και streams σε διεθνείς πλατφόρμες όπως το Spotify, το Apple Music και το Deezer.''

''Σταθερά μέλη του συγκροτήματος είναι ο Άρης Λουμάκης (ιδρυτής, παραγωγός, frontman), η Ξένια Evven (τραγουδίστρια) και ο Κώστας Κατσαργύρης (DJ). Στο παρελθόν, ενεργό μέλος υπήρξε η Ναυσικά, ενώ κατά περιόδους στο σχήμα συμμετείχαν η Έλσα Σταύρου και η Ιωάννα Πρωτόπαππα. Στα φωνητικά είχε βρεθεί ο Mike Vasileiadis, ο οποίος συνεργάστηκε με το συγκρότημα στο τραγούδι «Άσε με να σ’ αγαπώ» και έλαβε μέρος σε ζωντανές εμφανίσεις τους.''

Οι REC έχουν συνεργαστεί με αρκετούς γνωστούς Έλληνες καλλιτέχνες, τόσο στη δισκογραφία όσο και σε ζωντανές εμφανίσεις. Ενδεικτικά:

* Με την **Άννα Βίσση**, παρουσιάζοντας διασκευή δικού της τραγουδιού.
* Με τον **Παντελή Παντελίδη**, σε κοινές εμφανίσεις και μουσικές συνεργασίες.
* Με την **Καίτη Γαρμπή**, σε τραγούδι και live ερμηνείες.
* Με την **Josephine**, σε pop συνεργασία.
* Με τον **Γιώργο Τσαλίκη**, στη διασκευή του «Παίρνω την ευθύνη».
* Με τον **Νικηφόρο**, σε ντουέτα και εμφανίσεις σε μουσικά βραβεία.
* Με τους **Ano Kato*', στο τραγούδι «Άσε με να σ’ αγαπώ».

==Δισκογραφία==
*Σε όνειρα χαμένα (2010)
*Αλλάζω (2010)
*Το λέει η καρδιά μας (2011)
*Chocolat...το Χρώμα (2011)
*Γιορτινά (2011)
*Μοιράζω φιλιά (2012)
*Άσε με να σ'αγαπώ (2012)
*Εδώ (2013)
*Φύγαμε feat. Elsa (2013) (Ελληνική εκδοχή του αγγλικού τραγουδιού *The Sky Above*)
*The Sky Above (2013) (Αγγλική έκδοση του ελληνικού τραγουδιού *Φύγαμε*)
*Πετάω ψηλά (2013)
*Κενό (2014)
*Έτσι γίνεται (2014)
*Heart (2015) (Αγγλική έκδοση του ελληνικού τραγουδιού *Καρδιά*)
*Καρδιά (2015) (Ελληνική εκδοχή του αγγλικού τραγουδιού *Heart'')
*Μπες (2015)
*Έχω εσένα (2015)
*Και σε Θυμάμαι (2016)
*Σώσε Με (2016)
*Μείνε (2017)
*Χριστούγεννα (2017)
*Εμείς (2018)
*Θέλω #Thelo (2018)
*Είμαστε ένα (2018) (διαφημιστική καμπάνια του Ant1)
*Είμαι παντού (2019)
*Αυτό που ζούμε (2019)
*Τώρα φεύγω (2019)
*Τρέλα μου (2020)
*Blockaro (2021)
*Μόνο μαζί σου (2021)
*Πες μου (2022)
*Havana (2022)
*Μήνυμα feat. Ilenia Williams (2022)
*Copacabana (2023)
*Κάνε μου τη χάρη (2024)
*Καλοκαίρια (2024)
*Ασε με να σ αγαπω feat. Ano Kato (2025)
*Mira x Mira (2025)
*Ότι δινεις παίρνεις (2025)

## Εξωτερικοί σύνδεσμοι
*Επίσημη ιστοσελίδα
*Instagram
*Επίσημη ιστοσελίδα στο Facebook
*Επίσημη ιστοσελίδα στο Twitter
*Επίσημο κανάλι στο YouTube
*https://www.tiktok.com/@recband

Κατηγορία:Ελληνικά pop συγκροτήματα
Κατηγορία:Ελληνικά μουσικά συγκροτήματα
Τζέρι Μπράουν

Ο **Τζέρι Μπράουν** (αγγλ.: *Jerry Brown*, γενν. 7 Απριλίου 1938) είναι Αμερικανός πολιτικός, ο οποίος διατέλεσε Κυβερνήτης της Καλιφόρνια από τις 3 Ιανουαρίου 2011 έως τις 7 Ιανουαρίου 2019, θέση στην οποία έχει διατελέσει ξανά από τις 6 Ιανουαρίου 1975 έως τις 3 Ιανουαρίου 1983. Είναι ο γηραιότερος εκλεγμένος κυβερνήτης της Πολιτείας, ωστόσο κατέχει και τη διάκριση του 6ου νεότερου, καθώς ανέλαβε για πρώτη φορά σε ηλικία 37 ετών, 36 χρόνια πριν την τρίτη θητεία του.

## Βιογραφικά στοιχεία

Γεννήθηκε στο Σαν Φρανσίσκο και είναι γιος του Πατ Μπράουν, επίσης κυβερνήτη της Καλιφόρνια. Σπούδασε νομικά στο Πανεπιστήμιο Γέιλ. Το 1975 εξελέγη κυβερνήτης της Καλιφόρνια, θέση στην οποία επανεξελέγη το 1978. Επιχείρησε τρεις φορές (1976, 1980, 1992) να τεθεί υποψήφιος των Δημοκρατικών για την προεδρία των ΗΠΑ χωρίς αποτέλεσμα. Το 1982 επέλεξε να μην θέσει υποψηφιότητα για τρίτη θητεία ως κυβερνήτης των ΗΠΑ, συμμετείχε όμως στις εκλογές για τη Γερουσία, αποτυγχάνοντας να εκλεγεί.

Μετά από την τελευταία του αποτυχία να εκλεγεί γερουσιαστής ταξίδεψε στην Ιαπωνία για να ασχοληθεί με τον Βουδισμό καθώς και στην Ινδία, όπου συνάντησε την Μητέρα Τερέζα. Με την επιστροφή του το 1988 εξελέγη πρόεδρος του Δημοκρατικού Κόμματος στην Καλιφόρνια, παραιτήθηκε όμως το 1991 για να θέσει υποψηφιότητα για τη Γερουσία. Στην πορεία εγκατέλειψε την προεκλογική του εκστρατεία, για να επιχειρήσει να κερδίσει το χρίσμα των δημοκρατικών για την προεδρία των ΗΠΑ, χωρίς όμως επιτυχία.

Το 1999 εξελέγη δήμαρχος του Όκλαντ χωρίς την υποστήριξη των Δημοκρατικών, καθώς είχε αποχωρήσει από το κόμμα κατηγορώντας το σύστημα του δικομματισμού. Στον δημαρχιακό θώκο παρέμεινε μέχρι το 2007, οπότε και εξελέγη Γενικός Εισαγγελέας της Καλιφόρνια με την υποστήριξη των Δημοκρατικών. Το 2011 εξελέγη για τρίτη φορά κυβερνήτης της πολιτείας της Καλιφόρνια.

## Προσωπική ζωή
Κατοικεί στο Όκλαντ. Είναι νυμφευμένος με την Αν Γκαστ, σύντροφό του από το 1990. Κατά το παρελθόν απασχόλησε τον τύπο για τη σχέση του με την τραγουδίστρια Λίντα Ρόνσταντ.

## Πηγές



Κατηγορία:Πολιτικοί των ΗΠΑ
Κατηγορία:Κυβερνήτες της Καλιφόρνια
Λεονίντ Μπιτσέβιν

Ο **Λεονίντ Αλεξάντροβιτς Μπιτσέβιν** είναι Ρώσος ηθοποιός, γεννημένος 24 Δεκεμβρίου του 1984. Είναι γνωστός για το ρόλο του στις ταινίες "Φορτίο 200 (ταινία)", με  τον Αλεξέι Σερεμπριακόφ και την Άγκνιγια Κουζνετσόβα, την ταινία "Μορφίνη", και την ταινία "Κλειστός χώρος" με την κόρη του διάσημου ηθοποιού Βλαντίμιρ Μασκόφ, Μαρίγια Μασκόβα.

## Προσωπική Ζωή
Ο Μπιτσέβιν είχε σχέση με την ηθοποιό Άγκνιγια Κουζνετσόβα, αλλά χώρισαν. Το 2011 παντρεύτηκε την ηθοποιό Μαρίγια Μπερντίνσκι.

## Φιλμογραφία

## Θέατρο

## Awards and nominations

## Παραπομπές


## Εξωτερικοί σύνδεσμοι

* 

Κατηγορία:Ρώσοι ηθοποιοί
Son of Alerik

[220px|thumb|Το "''Son of Alerik''" κυκλοφόρησε για πρώτη φορά με το σινγκλ του τραγουδιού "''[Perfect Strangers (τραγούδι των Deep Purple)|Perfect Strangers*"]]
Το *'Son of Alerik** είναι ορχηστρικό [[τραγούδι|κομμάτι]] του [[Hard Rock|χαρντ ροκ]] [[Μουσικό συγκρότημα|συγκροτήματος]] [[Deep Purple]], το οποίο συμπεριλήφθηκε στο σινγκλ του τραγουδιού "''[[Perfect Strangers (τραγούδι των Deep Purple)|Perfect Strangers]]''", την ίδια περίοδο με την κυκλοφορία του [[Perfect Strangers (άλμπουμ)|ομώνυμου δίσκου]]. Το συγκεκριμένο κομμάτι είναι ουσιαστικά ένα σόλο κιθάρας του [[Ρίτσι Μπλάκμορ]], ο οποίος βγάζει τους πιο περίεργους αλλά και μελωδικούς ήχους με την κιθάρα του.

==Σύνθεση==
Ο τίτλος του κομματιού προέρχεται από το ρήμα "aleriking" το οποίο σημαίνει το να προσποιείσαι ότι εργάζεσαι. Η διάρκεια του κομματιού φτάνει τα δέκα λεπτά και ένα δευτερόλεπτο στην επανέκδοση του "''[[Perfect Strangers (άλμπουμ)|Perfect Strangers]]''" όπου συμπεριλήφθηκε ολόκληρη η ηχογράφηση του κομματιού, αφού στο σινγκλ το τραγούδι είχε περικοπεί για λόγους χωρητικότητας. Οι [[Deep Purple]] δεν έπαιξαν ποτέ το συγκεκριμένο τραγούδι ζωντανά.

==Σινγκλ κυκλοφορίες==
Το "''Son of Alerik''" κυκλοφόρησε σε μορφή σινγκλ τον [[Οκτώβριος|Οκτώβριο]] του [[1984]] όταν συμπεριλήφθηκε στη δεύτερη πλευρά του σινγκλ του "''[[Perfect Strangers (τραγούδι των Deep Purple)|Perfect Strangers]]''" και τη δεύτερη πλευρά του "''[[Knockin' at your Back Door]]''", σε εκδόσεις που κυκλοφόρησαν στη [[Γερμανία]] και τον [[Καναδάς|Καναδά]], αντίστοιχα.

==Τα μέλη των Deep Purple==
Η ηχογράφηση του "''Son of Alerik''" πραγματοποιήθηκε από τους εξής μουσικούς:

* **Ρίτσι Μπλάκμορ** - ''[[κιθάρα]]''
* **Τζον Λορντ** - ''[[πλήκτρα]]''
* **Ρότζερ Γκλόβερ** - ''[[μπάσο]]''
* **Ίαν Πέις*' - *τύμπανα*

==Παραπομπές==


==Πηγές==
* *Perfect Strangers CD Booklet, Mercury, 1991*
* The Complete Deep Purple, Michael Heatley, *Reynolds & Hearn'', 2005
* Ian Gillan: The Autobiography of "Deep Purple's" Lead Singer, Blake Publishing, 1998

## Εξωτερικοί σύνδεσμοι
* Son Of Alerik tablature
* Deep Purple - Son Of Alerik - YouTube

Κατηγορία:Τραγούδια των Deep Purple
Κατηγορία:Τραγούδια του 1984
Άλεξ Σκόλνικ

Ο **Άλεξ Νέιθαν Σκόλνικ** (, 29 Σεπτεμβρίου 1968) είναι Αμερικανός κιθαρίστας της χέβι μέταλ και τζαζ μουσικής, γνωστός ως κιθαρίστας των Testament και ηγέτης του τζαζ συγκροτήματος The Alex Skolnick Trio.

## Βιογραφία
Ο Σκόλνικ γεννήθηκε στο Μπέρκλι της Καλιφόρνια το 1968 και ξεκίνησε να παίζει κιθάρα στα εννέα του χρόνια. Έκανε μαθήματα με τον Τζο Σατριάνι και είχε ως σημαντικότερες του επιρροές τον Έντι Βαν Χέηλεν, τον Τζίμι Χέντριξ, τον Έρικ Κλάπτον, τον Ράντι Ρόουντς, κ.α..
Το 1983, έγινε μέλος των Testament και καθιερώθηκε ως ένας από τους καλύτερους κιθαρίστες του είδους του. Το συγκρότημα γνώρισε αρκετά μεγάλη επιτυχία στους κύκλους του thrash metal, ανεβαίνοντας τρεις φορές στο Top-100 του Billboard. Μετά από πέντε στούντιο δίσκους, ο Σκόλνικ αποχώρησε από τους Testament το 1993. Έγινε μέλος των Savatage, κυκλοφορώντας μαζί τους τα άλμπουμ "*[[Handful of Rain]]*" και "*[[Japan Live '94]]*", αντικαθιστώντας τον αποθανόντα Κρις Όλιβα.
left|150px|thumb|Με τους Testament
Το 1995 περιόδευσε με το προσωπικό σχήμα του Ozzy Osbourne και λίγο αργότερα αποφάσισε να σταματήσει την ενασχόληση του με την σκληρή μουσική για να συνεχίσει με τζαζ κιθάρα. Σχημάτισε διάφορα τζαζ και πειραματικά συγκροτήματα όπως οι Exhibit-A και οι Skol Patrol, πριν δημιουργήσει τους The Alex Skolnick Trio με τους οποίους έχει ηχογραφήσει τέσσερις δίσκους. Η αγάπη του για την τζαζ τον οδήγησε στο να μετακομίσει στη Νέα Υόρκη, όπου φοίτησε στο "The New School University" και πήρε πτυχίο στο πρόγραμμα τζαζ της σχολής, το 2001.
Παράλληλα, ο Σκόλνικ εντάχθηκε στους Trans-Siberian Orchestra, με τους οποίους περιοδεύει κατά τους χειμερινούς μήνες στις ανατολικές Ηνωμένες Πολιτείες και έχει συμμετάσχει στα άλμπουμ "*[[The Lost Christmas Eve]]*" το 2004 και "*[[Night Castle]]*" το 2009. Το 2004 ηχογράφησε το σόλο κιθάρας στο ομώνυμο κομμάτι του δίσκου "*[[Ashes of the Wake]]*" των Lamb of God.
Το 2005, επέστρεψε στους Testament για την περιοδεία "10 Days of May Tour", η επιτυχία της οποίας τον ώθησε να παραμείνει στο συγκρότημα, ηχογραφώντας το επιτυχημένο "*[[The Formation of Damnation]]*" του 2008, ενώ τέσσερα χρόνια αργότερα ακολούθησε το "*[[Dark Roots of Earth]]*", σκαρφαλώνοντας στην υψηλότερη θέση την οποία έχει φτάσει δίσκος του συγκροτήματος στο Billboard, το # 12.
Έχει συνθέσει την μουσική για την τηλεοπτική εκπομπή "Westminster Dog Show" του 2002 και το "*Makin' The Band*" του "MTV". Επίσης, διατηρεί το δικό του blog με την ονομασία "SkolNotes" και συνεισφέρει συχνά στο περιοδικό "Guitar Player" μέσω διαδικτύου.
Το 2013, εξέδωσε το βιβλίο "*Geek to Guitar Hero*" λαμβάνοντας θετικές κριτικές.

## Δισκογραφία

## Εξωτερικοί σύνδεσμοι
* 
*  

Κατηγορία:Αμερικανοί κιθαρίστες
Κατηγορία:Ροκ μουσικοί
Φελίσιτι Χάφμαν

Η **Φελίσιτι Χάφμαν** (*Felicity Kendall Huffman*, 9 Δεκεμβρίου 1962) είναι Αμερικανίδα ηθοποιός. Είναι περισσότερο γνωστή για το ρόλο της Dana Whitaker στην κωμική σειρά *Sports Night* (1998–2000), για τον οποίο έλαβε μία υποψηφιότητα για Χρυσή Σφαίρα, και για το ρόλο της Λινέτ Σκάβο, μία από τις 4 βασικές πρωταγωνίστριες της επιτυχημένης σειράς *[[Νοικοκυρές Σε Απόγνωση]]* (2004–2012). Με αυτό το ρόλο έλαβε τρεις υποψηφιότητες για Χρυσή Σφαίρα και κέρδισε ένα Emmy καλύτερης ηθοποιού και 3 Screen Actors Guild Awards.

Το 2005, υποδύθηκε μια τρανς γυναίκα στην ταινία *Transamerica*, για την οποία κέρδισε Χρυσή Σφαίρα γυναικείας ερμηνείας και μία υποψηφιότητα για Όσκαρ Α' Γυναικείου Ρόλου, μεταξύ δεκάδων άλλων βραβεύσεων διεθνώς. Έχει επίσης παίξει σε ταινίες όπως *[[Το γύρισμα της τύχης]]*, *Στημένο Παιχνίδι*, *Magnolia*,  *Σπίτι με Κανόνες* και *Η Φοίβη στη Χώρα των Θαυμάτων*.

Από το 2014, είναι η πρωταγωνίστρια της δραματικής σειράς *American Crime*, για την οποία έχει λάβει 2 υποψηφιότητες για Χρυσή Σφαίρα, 3 υποψηφιότητες για Emmy Α' γυναικείου ρόλου σε σειρά μικρού μήκους και 1 βραβείο Screen Actors Guild award.

## Φιλμογραφία

### Ταινίες

### Tηλεόραση

## Παραπομπές


## Εξωτερικοί σύνδεσμοι
*Η  

Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Κατηγορία:Απόφοιτοι της Βασιλικής Ακαδημίας Δραματικής Τέχνης
Κανόλα

Η **κανόλα** (canola) αποτελεί ποικιλία της ελαιοκράμβης. Αρχικά το λάδι ελαιοκράμβης δεν ήταν φαγώσιμο, λόγω της αυξημένης περιεκτικότητας σε ερουκικό οξύ. Το 1976 επιστήμονες από τον Καναδά, ανέπτυξαν μέσα από διασταυρώσεις, τη σύγχρονη βρώσιμη ποικιλία ελαιοκράμβης. Από αυτή την ποικιλία ελαιοκράμβης παράγεται το ομώνυμο φαγώσιμο λάδι. Η κατανάλωσή του θεωρείται ασφαλής από τον άνθρωπο και τα ζώα. Αποτελεί επίσης πηγή παραγωγής βιοντίζελ όπως όλα τα φυτικά έλαια.

Η κανόλα παράγεται κυρίως στον Καναδά και στη Κίνα.

Πρόσφατες μελέτες δείχνουν ότι η κατανάλωση ελαιοκράμβης, όπως είναι το λάδι κανόλα καθώς και τα έλαια κανόλα που είναι υψηλά σε μονοακόρεστα λιπαρά, ενδεχομένως να μειώνουν περισσότερο το λίπος στην περιοχή της κοιλιάς συγκριτικά με άλλα έλαια. Τα μονοακόρεστα λιπαρά προστατεύουν την υγεία της καρδιάς. Άλλες πρόσφατες μελέτες δείχνουν ότι η βιταμίνη γ-τοκοφερόλη, που βρίσκεται στο κραμβέλαιο (λάδι κανόλα) και το σογιέλαιο, βλάπτει τους πνεύμονες. Έρευνες περαιτέρω δείχνουν πιθανή επίδραση της κανόλα στην ανάπτυξη νόσου Αλτσχάιμερ καθώς συντείνει στην χειροτέρευση της μνήμης εργασίας και βιοδεικτών σχετικών με τις εγκεφαλικές συνάψεις.

## Aναφορές


Κατηγορία:Φυτικά έλαια
Κατηγορία:Μαγειρικά έλαια
Κατηγορία:Κράμβη
Τσχινβάλι

Το **Τσχινβάλι** (γεωργιανά: ცხინვალი, , οσσετικά και ρωσικά: Цхинвал(и)) είναι η πρωτεύουσα της Νότιας Οσσετίας, μιας περιοχής που αναγνωρίζεται μόνο από πέντε μέλη του ΟΗΕ ως ανεξάρτητο κράτος, καθώς νομικά θεωρείται μέρος της Γεωργίας. Κατά τον Ρωσογεωργιανό Πόλεμο του 2008, το μεγαλύτερο μέρος του γεωργιανού πληθυσμού της πόλης αναγκάστηκε να την εγκαταλείψει.

## Όνομα
Το όνομα Τσχινβάλι προέρχεται από το παλαιό γεωργιανό *Κρτσχινβάλι* (Γεωργιανά: ქრცხინვალი), από το παλαιότερο *Κρτσχιλβάνι* (Γεωργιανά: ქრცხილვანი), που σημαίνει κυριολεκτικά "η γη των καρπίνων", το οποίο είναι το ιστορικό όνομα της πόλης.

Από το 1934 έως το 1961, η πόλη ήταν ονομασμένη **Σταλινίρι** (Γεωργιανά: სტალინირი, Οσετιανά: Сталинир), το οποίο ήταν η μεταγλώττιση του επωνύμου του Ιωσήφ Στάλιν με την οσετιανή λέξη "Ιρ" που σημαίνει Οσσετία. Οι σύγχρονοι Οσετιανοί αποκαλούν την πόλη **Τσχινβάλ** (αφήνοντας το τελικό γράμμα "ι", το οποίο είναι η Ονομαστική κατάληξη στα γεωργιανά)· το άλλο Οσετιανό όνομα της πόλης είναι το **Τσρέμπα** (Οσετιανά: Чъреба) το οποίο είναι διαδεδομένο μόνο στην καθομιλούμενη.

## Παραπομπές



Κατηγορία:Πόλεις της Γεωργίας
Κατηγορία:Αποσταλινοποίηση
Φεμινιστική Πρωτοβουλία (Σουηδία)

Η **Φεμινιστική Πρωτοβουλία** (σουηδ. *Feministiskt initiativ*, συντομογραφία *Fi* ή *F!*) είναι ένα σουηδικό φεμινιστικό κόμμα. Το κόμμα ιδρύθηκε το 2005 ύστερα από την εξέλιξη μίας ομώνυμης ομάδας πίεσης, ενώ στις 9 Σεπτεμβρίου 2005 ανακοινώθηκε ότι θα συμμετείχε στις εκλογές του 2006.

Το κόμμα συμμετείχε σε δύο βουλευτικές εκλογές και στις ευρωεκλογές του 2009 χωρίς να καταφέρει να κερδίσει κάποια έδρα. Ωστόσο, το κόμμα κατάφερε να κερδίσει μία έδρα στις Ευρωεκλογές του 2014 κερδίζοντας το 5,3% των ψήφων, με την Σοράγια Ποστ να εκλέγεται ως ευρωβουλευτής με το κόμμα αυτό.
## Παραπομπές


Κατηγορία:Σουηδικά πολιτικά κόμματα
Κατηγορία:Φεμινιστικά κόμματα
Νομός Φθιώτιδος και Φωκίδος

Η **Φθιωτιδοφωκίδα** (επίσημη ονομασία: **Νομός Φθιώτιδος και Φωκίδος**) υπήρξε για κάποια διαστήματα ένας από τους νομούς της Ελλάδας και ένας από τους δέκα πρώτους νομούς. Βρισκόταν στο κεντρικό μέρος της Ελλάδας. Ο νομός ήταν μια ένωση της Φθιώτιδας και της Φωκίδας. Πρωτεύουσά του νομού ήταν αρχικά η Άμφισσα και μετέπειτα η Λαμία.

Ο Νομός ιδρύθηκε για πρώτη φορά κατά τη διοικητική διαίρεση του τότε νεοσύστατου ελληνικού κράτους το 1833, αρχικά με την ονομασία "Νομός Φωκίδος & Λοκρίδος", ο οποίος περιελάμβανε τις μέχρι τότε επτά επαρχίες Σαλώνων, Γαλαξειδίου, Λιδωρικίου, Μαλανδρίνου, Ζητουνίου, Πατρατζικίου και Βουδουνίτσης.

Μετέπειτα ο νομός αυτός χωρίστηκε σε τέσσερις επαρχίες και Πρωτεύουσα του νομού ορίστηκε η Άμφισσα: 

Το 1836 - 1837 καταργήθηκε ο νομός, με την εισαγωγή του συστήματος διοικήσεων - υποδιοικήσεων, διαιρέθηκε στις διοικήσεις Φωκίδος και Φθιώτιδος και τις υποδιοικήσεις Δωρίδος και Λοκρίδος. 

Το 1845 ιδρύθηκε εκ νέου ο παλαιός νομός, με την ονομασία "Νομός Φθιώτιδος και Φωκίδος", με την έδρα του νομού να μεταφέρεται στη Λαμία. 

Το 1899 ο νομός διασπάστηκε σε δυο ξεχωριστούς νομούς και έτσι για πρώτη φορά ιδρύθηκαν δύο ξεχωριστοί νομοί, ο Νομός Φωκίδος (με έδρα την Άμφισσα) και ο Νομός Φθιώτιδος (με έδρα τη Λαμία), στον νομό Φθιώτιδας εντάχθηκε και η Επαρχία Δομοκού στον οποίο παρέμεινε μέχρι το 1909. Στο διάστημα 1909-1911 επανήλθε στον Νομό Λαρίσης και από το 1911 επανεντάχθηκε στον νομό Φθιώτιδας και παρέμεινε αμετάβλητη τα επόμενα χρόνια μέχρι την κατάργησή της το 1997. 

Το 1909 με τη διοικητική διαίρεση της Ελλάδας του 1909 δημιουργήθηκαν ξανά οι 16 νομοί και επανιδρύθηκε για δεύτερη φορά ο νομός Φθιώτιδος και Φωκίδος (Φθιωτιδοφωκίδος), με πρωτεύουσα νομού τη Λαμία.

Στις 31 Μαρτίου 1943 διασπάστηκε ξανά, αυτή τη φορά οριστικά μέχρι και σήμερα, με τον νομό Φωκίδας να αποτελείται από τις δύο επαρχίες (Παρνασσίδα και Δωρίδα), μέχρι την κατάργηση των επαρχιών και την ίδρυση των καποδιστριακών δήμων το 1997.

## Παραπομπές


Κατηγορία:Νομοί της Ελλάδας
BBC TV Europe

Το **BBC TV Europe** ήταν συνδρομητική τηλεοπτική υπηρεσία του BBC και ξεκίνησε το 1987, εξυπηρετώντας την ηπειρωτική Ευρώπη, και αρχικά τη Σκανδιναβία, όντας διαθέσιμη σε δορυφορικούς και καλωδιακούς παρόχους.

Το κανάλι ξεκίνησε στις 4 Ιουνίου 1987 ως *BBC 1/2 Mix* και την 1η Απριλίου 1989 μετονομάστηκε σε *BBC TV Europe*.

Αρχικά, δύο περιφερειακές τηλεπικοινωνιακές εταιρείες από τη Δανία, η Københavns Telefon A/S και η Jydsk Telefon A/S επικοινώνησαν με το BBC με σκοπό την αναμετάδοση επί πληρωμή των BBC1 και 2 στα καλωδιακά τους δίκτυα προκειμένου να καλυφθεί το κενό που υπήρχε στο δορυφορικό πρόγραμμα. Το εμπορικό τμήμα του BBC, ονόματι BBC Enterprises εξέτασε την πρόταση διαπιστώνοντας τη μη εξασφάλιση των δικαιωμάτων, οδηγώντας στη δημιουργία ξεχωριστού καναλιού για τη Δανία, ονόματι BBC 1/2 Mix, το οποίο επεκτάθηκε στη Νορβηγία στα τέλη του 1987 και στη Σουηδία στις αρχές του 1988.

Το κανάλι είχε προγράμματα από το BBC1 και το BBC2, όπως επίσης και το δελτίο των 18:00, το οποίο μεταδιδόταν ζωντανά από το Λονδίνο. Ωστόσο, υπήρχαν και προγράμματα του BBC1 που δεν προβλήθηκαν στο κανάλι για λόγους πνευματικών δικαιωμάτων, αντικαθιστώντας τα με του BBC2.

Το κανάλι επεκτάθηκε και στην Πορτογαλία εκπέμποντας από το παράρτημα του Βρετανικού Συμβουλίου στη Λισαβόνα με έναρξη στις 20 Απριλίου 1989. Το πρόγραμμα είχε 17ωρη καθημερινή διάρκεια, από τις 7 το πρωί ως τα μεσάνυχτα. Η πειρατεία ήταν επαναλαμβανόμενο ζήτημα, καθώς το BBC έπρεπε να προσλάβει αντιπροσώπους ανά χώρα για την πώληση εξουσιοδοτημένων αποκωδικοποιητών αλλά και συνδρομών για την παρακολούθηση του BBC TV Europe.

Το κανάλι το διαχειριζόταν και το λειτουργούσε το BBC, παρότι οι δύο προαναφερθείσες Δανικές τηλεπικοινωνιακές εταιρείες είχαν από κοινού συμμετοχή. Ωστόσο, δεν μπόρεσαν να αποκομίσουν κέρδος, πουλώντας τη συμμετοχή τους στο BBC, το οποίο το μετονόμασε σε BBC TV Europe και ανέλαβε τον πλήρη έλεγχο λειτουργίας και εμπορευματοποίησης του, καθιστώντας το διαθέσιμο σε Δυτική και Βόρεια Ευρώπη (εκτός του Ηνωμένου Βασιλείου) ακόμη και για τηλεθεατές που πλήρωναν συνδρομή για να πιάσουν το κανάλι μέσω δορυφόρου. Το 1990, μια δεύτερη υπηρεσία για τηλεθεατές εκτός του Ηνωμένου Βασιλείου, ονόματι Enterprise Channel, ξεκίνησε προκειμένου να συμπληρώσει σε πρόγραμμα το BBC TV Europe, αλλά μέχρι το τέλος του ίδιου έτους είχε γίνει επαναφορά στο υπάρχον κανάλι.

Το κανάλι μετέδωσε τους αγώνες της Εθνικής Αγγλίας για το Παγκόσμιο Κύπελλο Ποδοσφαίρου 1990.

Στις 11 Μαρτίου 1991, το κανάλι αντικαταστάθηκε από το BBC World Service Television.

## Παραπομπές


Κατηγορία:Βρετανικοί Τηλεοπτικοί σταθμοί
Κατηγορία:British Broadcasting Corporation
Βαλέριος Ουάλης

Ο **Βαλέριος Ουάλης** (*Aurelius Valerius Valens*, ... - 317) ήταν βραχύβιος Ρωμαίος συναυτοκράτορας για περίπου τρεις μήνες, από τα τέλη του 316 μέχρι την 1η Μαρτίου του 317 μαζί με τον Λικίνιο. Τον διόρισε στη θέση του Αυγούστου ο Λικίνιος στα τέλη του 316 προκειμένου να τον βοηθήσει στον εμφύλιο πόλεμο κατά του Κωνσταντίνου του Α´. Την 1 Μαρτίου 317 όταν ο  Κωνσταντίνος εισήλθε θριαμβευτικά στη Σερδική (σημερινή Σόφια), όπου υπογράφτηκε η *concordia Augustorum* (η συμφωνία των Αυγούστων) και επετεύχθη ο τερματισμός του εμφυλίου πολέμου, τουλάχιστον προσωρινά, συμφωνήθηκε με τον Λικίνιο μεταξύ άλλων η καθαίρεση και εκτέλεση του Ουάλη.

## Παραπομπές


## Αναφορές
(αγγλικά)
*Anonymus Valesianus. ''Origo Constantini Imperatoris'' at The Latin Library
*Jones, Arnold, H. M. *Constantine and the Conversion of Europe*, The English University Press, 1949
*Lieu, Samuel N. C., Montserrat, Dominic. *From Constantine to Julian: A Source History*, Routledge, 1996. ISBN 0-415-09335-X (includes an English translation of *Origo Constantini*)
*Odahl, Charles M. *Constantine and the Christian Empire*, Routledge, 2004. ISBN 0-415-17485-6
*Potter, David S. *The Roman Empire at Bay AD 180–395*, Routledge, 2004. ISBN 0-415-10058-5

## Εξωτερικοί σύνδεσμοι
* DiMaio, Michael, "Valens (316 A.D.)", ''DIR'' (1996). (αγγλικά)

Κατηγορία:Ρωμαίοι αυτοκράτορες
BBC Radio Scotland

Το **BBC Radio Scotland** (BBC Ραδιόφωνο Σκωτίας) είναι ραδιοφωνικός σταθμός του BBC Scotland, ο οποίος εκπέμπει σε όλη τη Σκωτία. Το πρόγραμμα του σταθμού περιλαμβάνει ειδήσεις, αθλητικά, μουσική, πολιτιστικές και ψυχαγωγικές εκπομπές. Ο σταθμός αντικατέστησε το BBC Radio 4 στην περιοχή της Σκωτίας στις 4 Νοεμβρίου του 1978. Ο σταθμός άλλαξε το όνομά του στις 23 του ίδιου μήνα.

Ο σταθμός εκπέμπει 24 ώρες το 24ωρο.

## Ιστορικό

Το BBC Radio Scotland ξεκίνησε να εκπέμπει το 1978, αν και το όνομα άρχισε να χρησιμοποιείται ήδη από το 1974, ενώ ακόμα έκπεμπε το BBC Radio 4. Η δημιουργία ενός δικτύου έγινε εφικτή όταν το BBC Radio 4 έκπεμπε σε όλη τη Σκωτία και όταν ο ραδιοφωνικός σταθμός μετακινήθηκε από τα μεσαία κύματα (AM) στα μακρά κύματα (FM).

## Εξωτερικοί σύνδεσμοι
*Επίσημη Ιστοσελίδα

Κατηγορία:Σκωτσέζικοι Ραδιοφωνικοί Σταθμοί
Κατηγορία:British Broadcasting Corporation
Κατηγορία:BBC Scotland
Φλάτσια Χίου

Τα **Φλάτσια** είναι ένα μικρό χωριό και Μαστιχοχώρι της νοτιοανατολικής Χίου, σε οδική απόσταση 22 χιλιομέτρων από την πόλη της Χίου. Σήμερα υπάγεται στον Δήμο Χίου, στη Δημοτική Ενότητα Ιωνίας και στην ομώνυμη «τοπική κοινότητα Φλατσίων». Το μεσοσταθμικό υψόμετρο του χωριού είναι 135 μέτρα πάνω από την επιφάνεια της θάλασσας. Κοντινότερος οικισμός είναι το χωριό Βουνό ή Βουνός, λιγότερο από 1 χιλιόμετρο προς τα βόρεια. Επίσης, κοντά βρίσκονται τα χωριά Κοινή, Πατρικά και Νένητα. Οι πιο κοντινές παραλίες στα Φλάτσια είναι ο `Αγιος Γιάννης και ο Λιλικάς.

## Ετυμολογία και ιστορία
Τα Φλάτσια, γνωστά και ως **Φλάτζια** πριν τα μέσα του 20ού αιώνα και σε παλαιό κώδικα ***Αφλάτζια***, οφείλουν πιθανώς το όνομά τους σε κάποιο από τα ακόλουθα:

* Κατά τον Ιερώνυμο τον Θείο (*Χρον. ευσεβείας*), στον Ρωμαίο αξιωματούχο Φλάκκο (*Flaccus*), που έζησε την εποχή του Μιθριδάτη (ο οποίος κατέστρεψε το νησί και συνεπώς υπήρχε ανάγκη ανοικοδομήσεως) και έκτισε το χωριό, καθώς και υδατοδεξαμενές ψηλά στους λόφους και άλλα μεγάλα κτήρια, στα οποία έδωσε το όνομά του.
* Στον Φλιάσιο Διόνυσο, που λατρευόταν στη Χίο (εκδοχή που αναφέρει ο Κοραής).
* Στην ονομασία του Οίκου Flessia της Γένουας (οι Γενουάτες κατείχαν το νησί επί αιώνες), μία άποψη που θεωρείται άστοχη από τον Γ. Ζολώτα.
* Το πηγάδι σχεδόν παντού στη Χίο λεγόταν παραδοσιακά *φλιάς* (ίσως από την αρχαία ονομασία του, *φρέαρ*), από όπου *Φλάτσια* = φρέατα. Ως τοπωνύμιο, η λέξη Φλάτσια απαντάται και στο Βίκι και τα Θυμιανά.

## Οικονομία και πληθυσμός
Οι κάτοικοι του χωριού, που ονομάζονται *Φλατσούσοι / Φλατσούσαινες* στο τοπικό γλωσσικό ιδίωμα, είναι στην πλειονότητά τους γεωργοί και παράγουν μαστίχα, λάδι, ελιές και αμύγδαλα.

Ο Γ. Ζολώτας το 1921 γράφει ότι *«είναι εκ των μικροτέρων σήμερον χωρίων, μόλις αριθμούν περί τους 200 κατ.»* και ότι *«η παρούσα κατάστασις του χωρίου οφείλεται κυριώτατα εις τους σεισμούς, διότι ως λέγει ο Ιερώνυμος και άλλοι, ηρίθμει το χωρίον άλλοτε άνω των 600 κατ.»*.

Μεταπολεμικώς ωστόσο, η εξέλιξη του πληθυσμού των Φλατσίων στις επίσημες απογραφές (βλ. τον πίνακα) είναι τυπικό δείγμα μαρασμού της ελληνικής επαρχίας, και αυτό παρά τη σχετική εγγύτητα της Καλαμωτής, που έχει γυμνάσιο-λύκειο κλπ..

Ο ενοριακός ναός (η «χωριοεκκλησιά») των Φλατσίων τιμάται στο όνομα των Αγίων Αποστόλων. Υπήρχε επίσης παλαιός ναός του Αγίου Λουκά, ενώ εκτός του οικισμού βρίσκονται τα εξωκκλήσια του Αγίου Γεωργίου, του Αγίου Παντελεήμονα, της Παναγίας (στην τοποθεσία «Λούκουμος»), καθώς και το ερειπωμένο *μονύδριο* (μικρό μοναστήρι) του Αγίου Νικολάου στην τοποθεσία Καμαρωτή. Το χωριό υπάγεται εκκλησιαστικώς στην αρχιερατική επιτροπεία Νενήτων της Ιεράς Μητροπόλεως Χίου, Ψαρών και Οινουσσών.

Ο ταχυδρομικός κωδικός των Φλατσίων είναι 821 02.
## Πηγές
* Γεωργίου Ι. Ζολώτα: *Ιστορία της Χίου*, τόμος Α («Ιστορική Τοπογραφία και Γενεαλογία»), τύποις Π.Δ. Σακελλαρίου, Αθήναι 1921, σσ. 608-609

## Εξωτερικοί σύνδεσμοι
* Μια σύντομη περιγραφή 

Φλατσια
Κατηγορία:Δήμος Χίου
Manifesto of Nevermore

Το **Manifesto of Nevermore** είναι συλλογή τραγουδιών του αμερικάνικου heavy metal συγκροτήματος Nevermore, η οποία κυκλοφόρησε τον Μάρτιο του 2009 μέσω της δισκογραφικής εταιρείας "Century Media Records". Η κυκλοφορία πραγματοποιήθηκε στο πλαίσιο της σειράς συλλογών με τίτλο "Manifesto", τις οποίες κυκλοφόρησε η "Century Media.
Τα τραγούδια που περιλαμβάνονται εδώ προέρχονται από τα πρώτα έξι στούντιο άλμπουμ του συγκροτήματος, το ΕΡ "*[[In Memory]]*" και το ζωντανά ηχογραφημένο "*[[The Year of the Voyager]]*".

## Τραγούδια
1. **Final Product** *(Dane, Loomis)* - 4:22
2. **Born** *(Dane, Loomis)* - 5:05
3. **Enemies of Reality** *(Dane, Loomis)* - 5:11
4. **Tomorrow Turned into Yesterday** *(Dane, Loomis)* - 4:35
5. **Believe in Nothing** *(Dane, Loomis)* - 4:22
6. **Narcosynthesis** *(Dane, Loomis)* - 5:31
7. **Dreaming Neon Black** *(Dane, Loomis)* - 6:26
8. **Beyond Within** *(Dane, Loomis)* - 5:12
9. **Next in Line** *(Dane, Loomis)* - 5:32
10. **The Seven Tongues of God** *(Dane, Loomis)* - 5:59
11. **Matricide** *(Dane, Loomis)* - 5:21
12. **What Tomorrow Knows** *(Dane, Loomis)* - 5:12
13. **The Heart Collector (Live)** *(Dane, Loomis)* - 6:45

## Τα μέλη του συγκροτήματος
Τα τραγούδια του "*Manifesto of Nevermore*" ηχογραφήθηκαν από τους εξής μουσικούς:
* **[[Γουόρελ Ντέιν]]** - φωνητικά
* **[[Τζεφ Λούμις]]** - κιθάρα
* **Στιβ Σμιθ** - κιθάρα
* **Τιμ Κάλβερτ** - κιθάρα
* **[[Κρις Μπρόντερικ]]** - κιθάρα
* **Πατ Ο' Μπράιεν** - κιθάρα
* **[[Τζιμ Σέπαρντ]]** - μπάσο
* **[[Βαν Γουίλιαμς]]** - τύμπανα

## Πηγές
* Manifesto of Nevermore - Nevermore | Songs, Reviews, Credits, Awards | AllMusic
* Nevermore - Manifesto of Nevermore (album review ) | Sputnikmusic
* Nevermore - Manifesto of Nevermore - Encyclopaedia Metallum: The Metal Archives
* Nevermore - Manifesto of Nevermore - Metal Storm

Κατηγορία:Δισκογραφία των Nevermore
Κατηγορία:Άλμπουμ του 2009
KFC

Η **KFC** είναι αλυσίδα εστιατορίων, γνωστή για το τηγανητό της κοτόπουλο. Ξεκίνησε από τον Κόλονελ Σάντερς στο Βόρειο Κόρμπιν του Κεντάκι των Ηνωμένων Πολιτειών το 1930, ενώ η πρώτη δικαιόχρηση άνοιξε το 1952. Έως το 1991 ήταν γνωστή ως **Kentucky Fried Chicken**, ενώ από τότε καθιερώθηκε να αναφέρεται με το ακρωνύμιο της ονομασίας της. Η εταιρεία διαθέτει καταστήματα σε όλο τον κόσμο. Εκτός από κοτόπουλο, στα εστιατόρια πωλούνται επίσης σαλάτες, τηγανητές πατάτες, χάμπεργκερ κ.ά..

## Κριτική
Η KFC έχει δεχτεί κριτική για την κατάσταση των πουλερικών, σύνδεση του φαγητού που σερβίρει με την παχυσαρκία και για την επίδρασή της στο περιβάλλον. Στις ΗΠΑ κυρίως, έχουν κυκλοφορήσει διάφορες θεωρίες συνωμοσίας και αστικοί μύθοι σύμφωνα με τα οποία τα πουλερικά που χρησιμοποιούνται είναι γενετικά τροποποιημένα και φρικτώς παραμορφωμένα. 

## Υποκαταστήματα
Υπάρχουν υποκαταστήματα KFC στην Ασία, την Αφρική, την Ευρώπη, τη Μέση Ανατολή, τη Βόρεια Αμερική και την Ωκεανία. Στην Ελλάδα υπάρχουν δεκαοκτώ καταστήματα KFC.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις των ΗΠΑ
Κατηγορία:Πολυεθνικές επιχειρήσεις τροφίμων
Κατηγορία:Εταιρείες ιδρυθείσες το 1930
Κατηγορία:Πολιτισμός του Κεντάκι
Κατηγορία:Franchises γρήγορου φαγητού
BBC 2W

Το **BBC 2W** ήταν ψηφιακό τηλεοπτικό κανάλι του BBC, το οποίο εξέπεμπε στην Ουαλία, μέχρι τον Ιανουάριο του 2009. Το κανάλι αντικατέστησε το BBC Two στην ψηφιακή τηλεόραση της Ουαλίας. Το κανάλι ξεκίνησε να εκπέμπει στις 5 Νοεμβρίου του 2001 και έχει 1.1 εκατομμύρια τηλεθεατές. Το BBC 2W εξέπεμπε στα Αγγλικά για τον Αγγλόφωνο πληθυσμό, σε αντίθεση με το S4C, το οποίο εκπέμπει μόνο στα Ουαλικά. Στις 2 Ιανουαρίου του 2009 το κανάλι αντικαταστάθηκε από το BBC Two Ουαλίας.

## Παρουσίαση
Το αρχικό σήμα του σταθμού που προβλήθηκε το 2001 ήταν ένα φωτεινό πράσινο σχέδιο με ένα στιλιζαρισμένο κύβο περιστροφής το οποίο μπορούσε να μεταβεί στο μενού του προγράμματος. Το 2003, προβλήθηκαν τα νέα σήματα του σταθμού, όπου το πράσινο πλαίσιο του λογοτύπου ενσωματώνεται στη σκηνή ως ένα φυσικό αντικείμενο. Ωστόσο, από τις 18 Φεβρουαρίου 2007, το κανάλι χρησιμοποίησε το πρότυπο των σημάτων του BBC Two.

## Κλείσιμο
Το BBC αποφάσισε το κλείσιμο του BBC 2W στο πλαίσιο των σχεδίων για την ψηφιακή μετάβαση του BBC Ουαλίας. Το BBC 2W δημιουργήθηκε για να προσφέρει "μια μοναδική εμπειρία που δεν είναι διαθέσιμη οπουδήποτε αλλού με τα λόγια της επικαιρότητας και του ύφους, της νοημοσύνης με ένα περιστασιακό άγγιγμα, που λάμπει" για το ουαλικό κοινό.

## Παραπομπές


Κατηγορία:Ουαλικοί τηλεοπτικοί σταθμοί
Κατηγορία:British Broadcasting Corporation
Παγκόσμιο πρωτάθλημα Φόρμουλα 1 (1985)

Το **Παγκόσμιο πρωτάθλημα της Φόρμουλα 1 του [[1985]]** ήταν το 36ο που διοργάνωσε η **FIA** και περιελάμβανε 17 Γκραν Πρι. Ξεκίνησε στις 7 Απριλίου στη Βραζιλία και ολοκληρώθηκε στις 3 Νοεμβρίου στην Αυστραλία. Πρέπει να σημειωθεί πως το  Αυστραλαιανό Γκραν Πρι του 1985 ήταν το 1ο Γκραν Πρι του συγκεκριμένου πρωταθλήματος που έγινε στη  χώρα αυτή και μέχρι το 1995 διεξαγόταν στην Αδελαΐδα και ήταν ο τελευταίος αγώνας. Επίσης τη χρονιά αυτή διεξήχθη για τελευταία φορά το Ολλανδικό Γκραν Πρι στην πίστα του Ζάντβορτ, πριν την επιστροφή του το 2021. Επίσης το Βελγικό Γκραν Πρι αρχικά είχε προγραμματιστεί να διεξαχθεί στις 2 Ιουνίου όμως στην πορεία μετατέθηκε για τις 15 Σεπτεμβρίου μόλις μια εβδομάδα μετά το Ιταλικό Γκραν Πρι στην ιστορική πίστα της Μόντσα. Επίσης το 1985 σκοτώθηκαν 2 Γερμανοί οδηγοί. Ο Μάνφρεντ Βίνκελχοκ στις 12 Αυγούστου κι ο Στέφαν Μπέλοφ την 1η Σεπτεμβρίου.

## Παραπομπές


## Εξωτερικοί σύνδεσμοι
* 

1985
Κατηγορία:Μηχανοκίνητος αθλητισμός το 1985
Μακεδονική επανάσταση του 1854

Η **Μακεδονική επανάσταση του 1854** έλαβε χώρα το 1854 και χωρίζεται σε δύο φάσεις: η πρώτη φάση έλαβε χώρα στη Δυτική Μακεδονία και η δεύτερη στη Χαλκιδική. Ωστόσο, οι πιέσεις των Άγγλων και των Γάλλων στην κυβέρνηση του βασιλιά Όθωνα ανάγκασαν τον τελευταίο να ανακαλέσει τους οπλαρχηγούς που συμμετείχαν στον αγώνα των αλύτρωτων ελληνικών περιοχών, συμπεριλαμβανομένου και της Μακεδονίας - οι δυτικές χώρες θεώρησαν πως οι εξεγέρσεις των αλύτρωτων ελληνικών περιοχών είχαν σχέση με τον Κριμαϊκό Πόλεμο (1854–1856).

Στη Μακεδονία, οπλαρχηγοί και αγωνιστές από την ελεύθερη Ελλάδα και τη Θεσσαλία κατέλαβαν τα Τέμπη και μερικά σημεία της Πιερίας. Στη Δυτική Μακεδονία, οι επαναστάτες με αρχηγό τον Θεόδωρο Ζιάκα κατέλαβαν τη δυτική Πίνδο και επιτέθηκαν στην περιοχή των Γρεβενών, αλλά η αριθμητική υπεροχή του οθωμανικού στρατού και η διπλωματική στάση των δυτικών δυνάμεων είχε ως αποτέλεσμα τη σύναψη ανακωχής και την επιστροφή των οπλαρχηγών στο Βασίλειο της Ελλάδας κατά τον Ιούνιο του 1854.

Η δεύτερη φάση έλαβε χώρα στη Χαλκιδική και σ' αυτή πρωτοστάτησε ο Τσάμης Καρατάσος, πρώην υπασπιστής του βασιλιά Όθωνα. Ο Καρατάσος είχε αποβιβαστεί στη Σιθωνία τον Απρίλιο του 1854, αλλά αντιμετώπισε τις γαλλικές δυνάμεις που έβαλλαν συνεχώς, καθώς φοβούνταν την είσοδο του στη Θεσσαλονίκη. Μετά από μια βραχεία κατάληψη των Καρυών του Αγίου Όρους, οι μοναχοί του οποίου δεν είχαν στηρίξει τον αγώνα, ο Καρατάσος αναγκάστηκε να επιστρέψει στο ελληνικό βασίλειο με γαλλικό πολεμικό σκάφος. Οι πρόξενοι των Άγγλων και των Γάλλων ανέλαβαν την προστασία των αμάχων και των ενόπλων που είχαν υποστηρίξει τον Καρατάσο από μια πιθανή οθωμανική εισβολή στο Άγιο Όρος.

## Πηγές

*Το επαναστατικό κίνημα του 1854, Ίδρυμα Μουσείου Μακεδονικού Αγώνα
*Οι αλυτρωτικές εξεγέρσεις του 1854 στην ηπειρωτική Ελλάδα, Ίδρυμα Μείζονος Ελληνισμού

κατηγορία:Ιστορία της Μακεδονίας

Κατηγορία:Όθων Α΄ της Ελλάδας
Άννα Σεντοκόβα

Η **Άννα Βλαντίμιροβνα Σεντοκόβα** (ρωσικά: *Анна Владимировна Седокова*, ουκρανικά: *Анна Володимирівна Сєдокова*) (16 Δεκεμβρίου 1982) είναι Ουκρανή τραγουδίστρια και ηθοποιός.

## Καριέρα
Η Άννα γεννήθηκε στο Κίεβο. Την περίοδο 2002-2004 ήταν τραγουδίστρια στο ρωσο-ουκρανικό συγκρότημα ВИА Гра. Από το 2004 συνέχισε σόλο καριέρα σημειώνοντας μεγάλη επιτυχία.

## Βραβεία

## Παραπομπές


## Εξωτερικοί Σύνδεσμοι

* Official Website
* 

Κατηγορία:Ουκρανές τραγουδίστριες
Κατηγορία:Ουκρανοί ηθοποιοί
Κατηγορία:Ουκρανοί ρωσικής καταγωγής
Κατηγορία:Αμφιφυλόφιλες γυναίκες
Γαλλοϊνδιανικός πόλεμος

Με τον όρο **Γαλλοϊνδιανικός Πόλεμος** (1754-1763) περιγράφονται οι συγκρούσεις που έλαβαν χώρα στην Βόρεια Αμερική, στα πλαίσια του Επταετούς πολέμου (1755-1764) που διεξήχθηκε μεταξύ όλων σχεδόν των μεγάλων δυνάμεων της εποχής και επηρέασε την Ευρώπη, τη Βόρεια και Νότια Αμερική, τη Αφρική (δυτικό τμήμα) και την Ασία (Ινδία και Φιλιππίνες). Στον Γαλλοϊνδιάνικο Πόλεμο συγκρούστηκαν το Βασίλειο της Μεγάλης Βρετανίας και το Βασίλειο της Γαλλίας και ειδικότερα οι Βορειοαμερικανικές αποικίες και κτήσεις των δύο (δηλ. η Βρετανική Αμερική και η Νέα Γαλλία αντίστοιχα), καθώς και Ιθαγενείς Αμερικανοί, σύμμαχοι της δεύτερης στην πλειοψηφία τους. Για τους Γάλλους, ο πόλεμος είναι γνωστός ως *La guerre de la Conquête* (δηλ. *Πόλεμος της Κατάκτησης*).

Στην αρχή του πολέμου οι Βρετανικές αποικίες είχαν πληθυσμό πάνω από 2.000.000 κατοίκους ενώ οι Γαλλικές 60.000, έτσι οι Γάλλοι βασίστηκαν σημαντικά στους Ιθαγενείς Αμερικανούς. Οι συγκρούσεις έλαβαν χώρα κυρίως στα σύνορα μεταξύ της Νέας Γαλλίας, από τη Βιρτζίνια στο Νότο έως τη Νέα Σκωτία στο Βορρά. Η ένοπλη σύγκρουση ξέσπασε το Μάιο του 1754, όταν πολιτοφύλακες από τη Βιρτζίνια, υπό την ηγεσία του τότε εικοσιδυάχρονου Τζορτζ Ουάσινγκτον, έστησαν ενέδρα σε μια γαλλική περίπολο. Παρά τις αρχικές τους αποτυχίες στα πρώτα χρόνια του πολέμου, οι Βρετανοί ανέκαμψαν και προέλασαν στην περιοχή των Γάλλων, καταλαμβάνοντας το Μόντρεαλ το Σεπτέμβρη του 1760.

Το αποτέλεσμα του πολέμου αποτέλεσε τη σημαντικότερη εξέλιξη σε πάνω από έναν αιώνα διαμάχης μεταξύ Βρετανίας και Γαλλίας. Η Γαλλία παρέδωσε την ανατολική γαλλική Λουϊζιάνα στους Βρετανούς με την Συνθήκη των Παρισίων και τη δυτική του Μισσισσιππή στους σύμμαχούς της Ισπανούς με την Συνθήκη του Φονταινεμπλώ. Με αυτόν τον τρόπο, η παρουσία της Γαλλίας βόρεια της Καραϊβικής περιορίστηκε μόνο στα νησιά Σαιν Πιερ και Μικελόν και η Βρετανία αναδείχτηκε ως η κυρίαρχη αποικιακή δύναμη στη Βόρεια Αμερική.

## Παραπομπές


## Εξωτερικοί σύνδεσμοι
* 

Κατηγορία:Ιστορία της Αμερικής
Κατηγορία:Νέα Σκωτία
Κατηγορία:Πόλεμοι
Μη γραμμική ακουστική

Η **μη γραμμική [[ακουστική]]** ασχολείται με τη μελέτη της διάδοσης των υψηλής έντασης παραμορφωμένων ηχητικών κυμάτων, τα οποία παρατηρούνται σε μεγάλα πλάτη ακουστικής πίεσης ως προς το μήκος κύματος.

Παραδείγματα φαινομένων και εφαρμογών μη γραμμικής ακουστικής αποτελούν η ηχητική έκρηξη (sonic boom) κατά τη διάσπαση του φράγματος του ήχου (κρουστικό κύμα), η ακουστική αιώρηση, η ηχοφωταύγεια (sonoluminescence), η διάδοση των υπερήχων για τη λήψη υπερηχογραφημάτων και τη διεξαγωγή μη καταστροφικών ελέγχων, κτλ.

Η γενική μορφή της κυματικής εξίσωσης που περιλαμβάνει μη γραμμικότητες έως και δεύτερης τάξης είναι γνωστή ως εξίσωση Westervelt 

\, \nabla^{2} p - \frac{1}{c_{0}^{2}} \frac{\partial^{2} p}{\partial t^{2}} + \frac{\delta}{c_{0}^{4}} \frac{\partial^{3} p}{\partial t^{3}} = - \frac{\beta}{\rho_{0} c_{0}^{4}} \frac{\partial^{2} p^{2}}{\partial t^{2}}

όπου p είναι η ακουστική πίεση, c_0 είναι η ταχύτητα του ήχου για κύματα μικρού πλάτους, \delta είναι η ηχητική διαχυτικότητα (sound diffusivity), \beta είναι ο συντελεστής μη γραμμικότητας και \rho_0 είναι η πυκνότητα ηρεμίας του μέσου διάδοσης.

Η ηχητική διαχυτικότητα (sound diffusivity) ισούται με:

\, \delta = \frac{1}{\rho_{0}} (\frac{4}{3}\mu+\mu_{B}) + \frac{k}{\rho_{0}} (\frac{1}{c_{v}} - \frac{1}{c_{p}})

όπου \mu είναι το διατμητικό ιξώδες (shear viscosity), \mu_{B} το ιξώδες όγκου (bulk viscosity), k η θερμική αγωγιμότητα, c_{v} και c_{p} είναι η ειδική θερμότητα υπό σταθερό όγκο και πίεση, αντίστοιχα.

## Αναφορές


Κατηγορία:Ακουστική
Ηλεκτρική καρέκλα

[thumb|right|Ηλεκτρική καρέκλα που χρησιμοποιήθηκε στο παρελθόν στις φυλακές υψίστης ασφαλείας [Σινγκ Σινγκ στη Νέα Υόρκη, μέχρι την κατάργηση της θανατικής ποινής στη Νέα Υόρκη το 2004.]]

Η **ηλεκτρική καρέκλα** είναι μέθοδος εκτέλεσης που χρησιμοποιείται κυρίως στις ΗΠΑ. Το πρόσωπο που έχει καταδικαστεί σε θάνατο δένεται σε μια καρέκλα και θανατώνεται με ηλεκτροπληξία.

Η μέθοδος χρησιμοποιείται από τα τέλη του 19ου αιώνα. Η πρώτη ηλεκτρική καρέκλα σχεδιάστηκε το 1888-9 και χρησιμοποιήθηκε σε 27 πολιτείες των ΗΠΑ, καθώς και στις Φιλιππίνες.

Κατηγορία:Μέθοδοι εκτέλεσης
Κατηγορία:Εξοπλισμός εκτέλεσης
BBC Radio Shetland

Το **BBC Radio Shetland** (BBC Ραδιόφωνο Σέτλαντ) είναι ραδιοφωνικός σταθμός του BBC Scotland και εκπέμπει στα νησιά Σέτλαντ. Τα στούντιο του σταθμού είναι στο Λέργουικ.

Ο σταθμός εκπέμπει στους 97.2&nbsp;MHz και είναι επίσης διαθέσιμος και μέσω του BBC iPlayer.

## Πρόγραμμα

Ο σταθμός έχει ένα καθημερινό μαγκαζίνο, το οποίο μεταδίδεται από τις 17:30 μέχρι τις 18:00 και έχει τον τίτλο *Good Evening Shetland* (Καλό Απόγευμα Σέτλαντ). Επίσης έχει μία μουσική εκπομπή, η οποία μεταδίδεται κάθε Παρασκευή απόγευμα από τις 18:00 μέχρι τις 19:00 και έχει τον τίτλο *Give Us A Tune* (Δώσε μας μια νότα).

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Σκωτσέζικοι Ραδιοφωνικοί Σταθμοί
Κατηγορία:British Broadcasting Corporation
Κατηγορία:BBC Scotland
BBC Radio Orkney

Το **BBC Radio Orkney** (BBC Ραδιόφωνο Ορκάδες) είναι ραδιοφωνικός σταθμός του BBC Radio Scotland, ο οποίος εκπέμπει στις Ορκάδες. Τα στούντιο του σταθμού βρίσκονται στο Κέρκγουολ.

Κατά τη διάρκεια του χρόνου υπάρχουν φορές που το BBC Radio Scotland αναμεταδίδει το πρόγραμμα του σταθμού. Μερικά από τα προγράμματα που μεταδίδει και το BBC Radio Scotland είναι το *Around Orkney* (Γύρω από τις Ορκάδες), μεσημεριανή ενημερωτική εκπομπή και το* Radio Orkney's Evening Programme* (Το απογευματινό πρόγραμμα του Radio Orkey), απογευματινή ψυχαγωγική εκπομπή.

## Παραπομπές


## Εξωτερικοί σύνδεσμοι
*Επίσημη Ιστοσελίδα 

Κατηγορία:Σκωτσέζικοι Ραδιοφωνικοί Σταθμοί
Κατηγορία:British Broadcasting Corporation
Κατηγορία:BBC Scotland
Φυλακές Αγίου Στεφάνου Αχαΐας

Οι **Φυλακές Αγίου Στεφάνου Αχαΐας** ή **Κρατικές Φυλακές Αγίου Στεφάνου Αχαΐας** είναι σωφρονιστικό κατάστημα εγγύς της Πάτρας, που βρίσκεται στην περιοχή "Μαγούλα" της Βιομηχανικής Περιοχής Πάτρας. Γειτνιάζουν με την οικιστική περιοχή Διδαχαίικα. 

## Ιστορικό πλαίσιο
Εγκαινιάστηκαν το 1978. Στις αρχές της δεκαετίας 1980 δημιουργήθηκαν εκεί νέες εγκαταστάσεις μεγάλης χωρητικότητας.

Το κράτος αναγνωρίζει επισήμως τα σωφρονιστικά καταστήματα ως οικισμούς (Ο.Τ.Α.). Στη συγκεκριμένη περίπτωση, οι Φυλακές Πάτρας αναγνωρίστηκαν στις 5 Απριλίου 1981 ως οικισμός και προσαρτήθηκαν στην Κοινότητα (νυν Τοπική Κοινότητα και τέως Δημοτικό Διαμέρισμα) Αγίου Στεφάνου (η οποία με τη σειρά της υπάγεται πλέον στη Δημοτική Ενότητα Ωλενίας του "καλλικρατικού" Δήμου Δυτικής Αχαΐας).

Τα σωφρονιστικά καταστήματα απογράφονται ως οικισμοί και έτσι στη συγκεκριμένη περίπτωση η δημογραφική εξέλιξη του αριθμού των κρατουμένων σύμφωνα με τις εθνικές απογραφές ήταν: 358 το 1981, 521 το 1991, 711 το 2001. Το 2011 ήταν 754. Το 2021 ήταν 640.

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *[[Εφημερίδα της Κυβερνήσεως της Ελληνικής Δημοκρατίας]]*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001. Εκδόσεις ΕΕΤΑΑ, Αθήνα 2004. ISBN 960-86704-8-9.

## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα "Περιστέρα".

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές για τις Φυλακές του Νομού Αχαΐας, eetaa.gr. Ανακτήθηκε: 29/10/2017.
* Ε.Ε.Τ.Α.Α. - Διοικητικές μεταβολές Κοινότητας Αγίου Στεφάνου Ωλενίας Αχαΐας, eetaa.gr. Ανακτήθηκε: 29/10/2017.
* Υπουργείο Δικαιοσύνης, Διαφάνειας και Ανθρωπίνων Δικαιωμάτων - Πρόληψη και αντιμετώπιση της εγκληματικότητας. ministryofjustice.gr. Ανακτήθηκε: 09/06/2014.

Α
Κατηγορία:Δήμος Ωλενίας
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας
Κλείτωρ

Το όνομα **Κλείτωρ** αφορά τα:

*Κλείτωρ (βασιλιάς), μυθολογικό πρόσωπο, πέμπτος βασιλιάς της αρχαίας Αρκαδίας
*Κλείτωρ (αρχαία πόλη), πόλη-κράτος της αρχαίας Αρκαδίας στα σύνορα της σημερινής επαρχίας Καλαβρύτων
*Δήμος Κλείτορος, δήμος του νομού Αρκαδίας που Λειτούργησε την περίοδο 1999 - 2010

Κατηγορία:Αποσαφηνίσεις ονομάτων
BBC Radio nan Gàidheal

Το **BBC Radio nan Gàidheal** είναι ραδιοφωνικός σταθμός στη Σκωτική Γαελική γλώσσα και ανήκει στο BBC Scotland.

## Εκπομπή

Ο σταθμός εκπέμπει σε όλη τη Σκωτία στα Μακρά κύματα (FM). Επίσης είναι διαθέσιμος μέσω επίγειας ψηφιακής τηλεόρασης, μέσω ψηφιακού ραδιόφωνου και μέσω διαδικτύου.

Τα προγράμματα του σταθμού μεταδίδονται και από το τηλεοπτικό κανάλι BBC Alba, όταν το κανάλι δεν εκπέμπει δικό του πρόγραμμα.

## Προγράμματα

### Ειδήσεις

**Aithris an Fheasgair* - Τοπικές και εθνικές ειδήσεις
**Aithris na Maidne* - Η κύρια πρωινή ενημερωτική εκπομπή του σταθμού. Παρουσιάζουν οι Seumas Dòmhnallach, Dòmhnall Moireasdan, Iain MacIlleathain, Angela NicIlleathain και Innes Rothach.

### Μουσικές εκπομπές

**A' Mire ri Mòir*
**Caithream Ciùil*
**Fàilte air an Dùthaich*
**Mac'illeMhìcheil*
**Na Dùrachdan*
**Oran an Là*
**Rapal*

## Παραπομπές


## Εξωτερικοί σύνδεσμοι
*Επίσημη Ιστοσελίδα

Κατηγορία:Σκωτσέζικοι Ραδιοφωνικοί Σταθμοί
Κατηγορία:British Broadcasting Corporation
Κατηγορία:BBC Scotland
Παναγιώτης Δημητρίου

Ο **Παναγιώτης Δημητρίου** είναι Ελληνοκύπριος πολιτικός. Διετέλεσε Ευρωβουλευτής και βουλευτής στην Εκλογική περιφέρεια Λευκωσίας εκλεγμένος με το Ενιαίον Κόμμα και με τον ΔΗΣΥ.

## Βιογραφικά στοιχεία
Ο Παναγιώτης Δημητρίου γεννήθηκε στον Στρογγυλό στις 6 Μαΐου 1939. Ομιλεί, πέρα από την ελληνική, την αγγλική γλώσσα. Απέκτησε πτυχίο παιδαγωγικών από το Διδασκαλικό Κολέγιο Κύπρου και πτυχίο νομικών από το Μίτολ Τεμπλ.

Την περίοδο 1960-1964 εργάστηκε ως δάσκαλος. Διετέλεσε γενικός γραμματέας της Παγκύπριας Οργάνωσης Ελλήνων Διδασκάλων (ΠΟΕΔ). Επιπλέον, έχει εργαστεί ως δημοσιογράφος και εκδότης περιοδικών. Στη συνέχεια εργάστηκε ως δικηγόρος.

Είναι νυμφευμένος με την Μαρία Ηλιάδου και έχει δύο κόρες.

## Πολιτική διαδρομή
Το 1969 ήταν ιδρυτικό μέλος του Ενιαίου Κόμματος. Διετέλεσε οργανωτικός γραμματέας και βοηθός γενικός γραμματέα του κόμματος. Το 1976 ήταν ιδρυτικό μέλος του Δημοκρατικού Συναγερμού (ΔΗΣΥ). Διετέλεσε σύμβουλος του προέδρου του ΔΗΣΥ, μέλος του Πολιτικού Γραφείου, επικεφαλής των προεκλογικών εκστρατειών του κόμματος, γενικός οργανωτικός γραμματέας και δεύτερος και πρώτος αντιπρόεδρος του κόμματος. Επιπλέον, διετέλεσε αναπληρωτής πρόεδρος του ΔΗΣΥ.

Εκλέχτηκε για πρώτη φορά βουλευτής στις βουλευτικές εκλογές του 1970 στην Εκλογική περιφέρεια Λευκωσίας με το Ενιαίον Κόμμα για την Β΄ Κοινοβουλευτική Περίοδο. Εξελέγη ξανά βουλευτής στις βουλευτικές εκλογές του 1996 στην Εκλογική περιφέρεια Λευκωσίας με τον ΔΗΣΥ για την Ζ΄ Κοινοβουλευτική Περίοδο. Επανεξελέγη στις βουλευτικές εκλογές του 2001 για την Η΄ Κοινοβουλευτική Περίοδο.

Ως βουλευτής, διετέλεσε κοινοβουλευτικός εκπρόσωπος του ΔΗΣΥ, μέλος της Επιτροπής Επιλογής, πρόεδρος της Κοινοβουλευτικής Επιτροπής Νομικών, μέλος της Κοινοβουλευτικής Επιτροπής Ευρωπαϊκών Υποθέσεων και μέλος της Κοινοβουλευτικής Επιτροπής Οικονομικών και Προϋπολογισμού. Επιπλέον, διετέλεσε αρχηγός της αντιπροσωπίας της Βουλής στην Κοινοβουλευτική Συνέλευση του Συμβουλίου της Ευρώπης και μέλος της Συνέλευσης για το Μέλλον της Ευρώπης.

Το 2003 ορίστηκε από τη Βουλή των Αντιπροσώπων παρατηρητής στο Ευρωπαϊκό Κοινοβούλιο. Διετέλεσε ευρωβουλευτής, αρχικά, για μικρή περίοδο (1η Μαΐου 2004-19 Ιουλίου 2004), από την ημέρα ένταξης της Κύπρου στην Ευρωπαϊκή Ένωση έως και την ανάληψη των καθηκόντων των νέων ευρωβουλευτών που εκλέχθηκαν στις πρώτες ευρωεκλογές που συμμετείχε η Κύπρος. Σε αυτές τις ευρωεκλογές εκλέχθηκε ευρωβουλευτής με τον ΔΗΣΥ για την περίοδο 2004-2009. Συμμετείχε στην πολιτική ομάδα του Ευρωπαϊκού Λαϊκού Κόμματος.

## Παραπομπές

## Πηγές
*
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές εκλεγμένοι με το Ενιαίο Κόμμα
Κατηγορία:Βουλευτές Λευκωσίας
Κατηγορία:Κύπριοι δικηγόροι
Κατηγορία:Ευρωβουλευτές εκλεγμένοι με τον ΔΗΣΥ
Κατηγορία:Βουλευτές Β΄ Κοινοβουλευτικής Περιόδου (Κύπρος)
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Κατηγορία:Βουλευτές Η΄ Κοινοβουλευτικής Περιόδου (Κύπρος)
ΕΡΤ Κέρκυρας

Ο **Ραδιοφωνικός Σταθμός Κέρκυρας** (**ΕΡΤ Κέρκυρας**) είναι ένας από τους τοπικούς σταθμούς της Ελληνικής Ραδιοφωνίας. Ξεκίνησε να εκπέμπει στις 28 Μαρτίου του 1957.

Το πρόγραμμα είναι ενημερωτικό και μουσικό, καλύπτοντας με τοπική παραγωγή 10 με 12 ώρες ημερησίως. Κάθε βράδυ από τις 9 μέχρι τις 6 τα ξημερώματα, αναμεταδίδεται το πρόγραμμα του Kosmos 93.6 (λόγω της έλλειψης πομπού του συγκεκριμένου προγράμματος στην Κέρκυρα). Μεταδίδονται επίσης τα σύντομα δελτία ειδήσεων του ΕΡΤnews Radio εμβόλιμα των τοπικών εκπομπών, καθώς και η κεντρική ραδιοεφημερίδα του ίδιου σταθμού καθημερινά στις 14:00, αλλά και η βραδινή ραδιοεφημερίδα στις 20:00. Εκπέμπει από την Κέρκυρα και καλύπτει όλο τον νομό Κέρκυρας.

## Ιστορικό
Ο σταθμός ξεκίνησε να εκπέμπει στις 28 Μαρτίου 1957 και ο πρώτος εκφωνητής του ήταν ο Γιώργος Κάρτερ, ο οποίος καταγόταν από την Κέρκυρα. Επίσης, ο Κάρτερ οργάνωσε και το Γραφείο Προγράμματος. Το κτίριο του σταθμού ξεκίνησε να κατασκευάζεται το 1953 και τα εγκαίνια έγιναν στις 28 Μαρτίου του 1957.

Ο πομπός FM του σταθμού έχει ισχύ 10 KW και εκπέμπει στη συχνότητα των 99.3&nbsp;MHz, και ο πομπός ΑΜ έχει ισχύ 100 KW και εκπέμπει στη συχνότητα των 1008 KHz καλύπτοντας τη Δυτική, την Κεντρική και νότια Ελλάδα, τα βόρεια παράλια της Αφρικής και κομμάτι της βόρειας Ελλάδας. Επίσημες αναφορές λήψης από ραδιοερασιτέχνες έχουν σταλεί από περιοχές όπως ο Περσικός Κόλπος, η Ολλανδία κ.ά.

Ο σταθμός του Δικτύου Ιονίων Νήσων της Ελληνικής Ραδιοφωνίας, κατά τη μακρά πορεία του, κάλυψε τις δραστηριότητες του νομού Κέρκυρας, των γειτονικών νησιών και της δυτικής Ηπείρου, ενώ από τον Ιούλιο του 1998, που δημιουργήθηκαν τα δίκτυα των περιφερειακών σταθμών, καλύπτει σε συνεργασία με τον «αδελφό» σταθμό της Ζακύνθου, την ευρύτερη περιοχή των Ιονίων Νήσων.

Από τις 11 Ιουνίου του 2013, όταν η κυβέρνηση Σαμαρά ανακοίνωσε το κλείσιμο της ΕΡΤ ο ραδιοφωνικός σταθμός τερμάτισε τη λειτουργία του. Οι εργαζόμενοι της ΕΡΑ Κέρκυρας αποφάσισαν, να συνεχίσουν να εκπέμπουν το πρόγραμμά τους έχοντας τον έλεγχο του ιστορικού κτιρίου.

## Σήμερα
Στις 28 Απριλίου 2015 ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου 2015, δύο χρόνια μετά το μαύρο, κι έτσι έγινε η επανέναρξή της, με όλες σχεδόν τις δομές της, συμπεριλαμβανομένη και η ΕΡΑ Κέρκυρας αλλάζοντας το όνομά της σε ΕΡΤ Κέρκυρας.

Ο σταθμός λειτουργεί πλέον ως ενιαία δομή της ΕΡΤ στην Κέρκυρα, διαθέτοντας ένα κεντρικό στούντιο εκπομπών και ηχογραφήσεων, δεύτερο ραδιοφωνικό στούντιο ηχογραφήσεων και παραγωγής, τηλεοπτικό στούντιο για τις ανάγκες συνδέσεων με τα κεντρικά τηλεοπτικά προγράμματα σε Αθήνα και Θεσσαλονίκη, ηλεκτρονικό εργαστήριο, εργαστήριο κατασκευών και χώρο δισκοθήκης και οπτικοακουστικού αρχείου στο οποίο φυλάσσονται, μεταξύ άλλων, εκατοντάδες μαγνητοταινίες με ηχητικά ντοκουμέντα από τις αρχές της δεκαετίας του '60.

## Παραπομπές


## Εξωτερικοί σύνδεσμοι
*Ακούστε την ΕΡΤ Κέρκυρας
*Ακούστε την ΕΡΑ Κέρκυρας μέσω του ERT echo
*Επίσημη σελίδα στο διαδίκτυο
*Επίσημη σελίδα του ραδιοφώνου στο Facebook

Κατηγορία:Ελληνική Ραδιοφωνία